《送江西曾雪笠歌》
宋代·陈普

几人夸咏雪，不如柳一绝。
几家说渔父，不如柳两句，
天阴岁晚寒江空，玉花四合为鸿蒙。
一片清虚画不得，孤舟一笠何精工。
凌空厉阔不觉寒，兀坐不动身与竿。
矶头把竿冻犹立，老妻在中作袁安。
此时意壮何分明，大无垠涯小无形。
的如曾子见一贯，又似叶公初点晴。
十年抛却吴松江，闽山六月念蔗浆。

作者简介：陈普（公元一二四四年至一三一五年）生于宋理宗淳祐四年，卒于元仁宗延祐二年，年七十二岁。居石堂山。入元，隐居教授，从学者数百人。三辟为本省教授，不起。当聘主云庄书院。晚居莆中，造就益众。普著述有石堂遗稿四卷，《四库总目》行于世。